สวัสดีค่ะ มีเรื่องจะสอบถามคะ พอดีเมื่อวานก่อนหนูทำน้ำพริกปลาหวานทานกับมะม่วง วันต่อมาเลยท้องเสียและด้วยความเคยชินทุกครั้งที่เราเข้าห้องน้ำเราจะนั่งแช่เป็นชั่วโมงๆเลยค่ะ วันนั้นหลังจากกินมะม่วงก็ถ่ายหนักไป 2-3 รอบนั่งแช่เป็นชั่วโมงทุกรอบ พอบ่ายๆเราเริ่มรู้สึกเจ็บที่รูทวารครั้งแรกคิดว่าเป็นเพราะเราถ่ายหนักเลยเฉยๆ แต่พอผ่านมามันยังเจ็บไม่หายเราเลยลองส่องดูปรากฏว่ามีตุ่มสีชมพูคล่ำๆขึ้นแต่ไม่เจ็บไม่ปวดมาก แต่มาวันนี้เรารู้สึกเจ็บที่ตุ่มตรงรูทวารนั้นมาก เดินมากก็ไม่ได้ เดินเร็วก็ไม่ได้ มันเจ็บมากแต่ก็พอทนได้ แบบนี้มีวิธีแนะนำไหมคะ? อันตรายไหม? ต้องไปหาที่รพ. เลยรึป่าว? กังวลมากค่ะตอนนี้
 ตุ่มที่ว่าน่าจะเกิดจากเส้นเลือดขอด มีการโป่งพองของเส้นเลือดรอบๆรูทวารหนัก เกิดจากการที่เบ่งมากหรือการนั่งส้วมนานๆ ทำให้กล้ามเนื้อหูรูดรอบๆทวารหนัก มีการเปิดออก เส้นเลือดรอบๆบริเวณนั้นจะได้รับการกดดันไปด้วย จึงมีอาการโป่งพองขึ้นมา ถ้าปล่อยไว้นานๆ จะไม่กลับคืน เกิดเป็นริดสีดวงทวารหนักได้คำแนะนำ ลองใช้น้ำล้างทวารหนักทุกครั้งเมื่อถ่ายอุจจาระเสร็จ ไม่นั่งนานๆ จะทำให้มีการกดทับเส้นเลือดได้เกิดการคั่งโป่งพองขึ้น ไม่ท้องผูก หรือท้องเสีย ถ่ายให้เป็นเวลา ถ้าตอนนี้ปวดมาก ให้นั่งแช่น้ำอุ่น เส้นเลือดบริเวณนี้เมื่อโดนน้ำอุ่นก็จะมีการหดตัวลงไปไม่โป่งพอง ลดอาการปวดบวมได้บ้าง-คงไม่อันตรายมากครับ ถ้าปวดมากควรไปพบแพทย์เพื่อทำการตรวจรักษา ให้ยาแก้ปวด อาจมียาเหน็บลดอาการบวม ให้มาด้วยครับ จะช่วยลดการปวดได้มาก ไม่ต้องกังวลมากครับ